KLASA: 007-03/23-07/06

URBROJ: 2182-1-49-08/1-23-1

Šibenik, 5. travnja 2023.

**ČLANOVIMA UPRAVNOG VIJEĆA JU "NP KRKA”**

**RAVNATELJICI JU "NP KRKA”**

**STRUČNOJ VODITELJICI JU "NP KRKA”**

**GLAVNOM ČUVARU PRIRODE JU "NP KRKA"**

**TAJNICI JU "NP KRKA"**

Temeljem članka 10. Poslovnika o radu Upravnog vijeća Javne ustanove "Nacionalni park Krka" i članka 15. Statuta Javne ustanove "Nacionalni park Krka"

# S A Z I V A M

# 51. sjednicu Upravnog vijeća Javne ustanove "Nacionalni park Krka"

Sjednica će se održati **telefonsko-elektronskim putem** dana 7. travnja 2023. (petak), u vremenu između 9,00 i 10,00 sati.

Za sjednicu Upravnog vijeća predlažem sljedeći

**dnevni red**:

1. Verifikacija zapisnika sa 50. sjednice Upravnog vijeća Javne ustanove „Nacionalni park Krka“, održane 4. travnja 2023. (Klasa: 007-03/23-07/05, Urbroj: 2182-1-49-08/1-23-2);
2. Odluka o raspisivanju Javnog natječaja za financiranje projekata i programa udruga iz proračuna Javne ustanove „Nacionalni park Krka“ za 2023.;
3. Rješenja o dodjeli 6 (šest) koncesijskih odobrenja na vrijeme do 31. prosinca 2023. za uplovljavanje u akvatorij Nacionalnog parka „Krka“, na plovnom putu Skradin-Skradinski buk i privremeni privez plovila na pristanu na Skradinskom buku, temeljem javnog poziva za prikupljanje ponuda za dodjelu 10 (deset) koncesijskih odobrenja;
4. Rješenja o dodjeli 4 (četiri) koncesijska odobrenja na vrijeme od 3 (tri) godine, za vrijeme trajanja turističke sezone (od 10.4. do 15.9.), za prijevoz posjetitelja plovilima na relaciji Skradinski buk – Visovac – Roški slap i privremeni privez plovila na pristanu na Skradinskom buku, temeljem javnog poziva za prikupljanje ponuda za dodjelu 5 (pet) koncesijskih odobrenja;
5. Rješenje o dodjeli 1 (jednog) koncesijskog odobrenja na vrijeme do 31. prosinca 2023. za prolaz konjima (najviše 14 grla) od mjesta Ključ do mjesta Goriš, unutar granica Nacionalnog parka „Krka“, temeljem javnog poziva za prikupljanje ponuda za dodjelu 1 (jednog) koncesijskog odobrenja;
6. Rješenje o dodjeli 1 (jednog) koncesijskog odobrenja na vrijeme do 4. travnja 2026., za obavljanje prodaje domaćih poljoprivrednih proizvoda (grožđe, trešnje, smokve, bademi i sl.) na prodajnom mjestu kameni stolovi/ na čest. zem. 960/2, K. O. Lozovac, temeljem Zahtjeva;
7. Odluka o odobrenju isplate nagrade radnicima Ustanove povodom Uskrsnih blagdana;

Predsjednica Upravnog vijeća:

Anamarija Matak, dipl. ing. kem.